
APSAUGOS PASLAUGŲ TECHNINĖ SPECIFIKACIJA

I. BENDROSIOS NUOSTATOS

1.1. Pirkimo objektas – apsaugos paslaugos (toliau – paslaugos), kurios apima:
(A) Fizinės apsaugos paslaugas;
(B) Elektroninės apsaugos paslaugas;
(P) Pavojaus mygtuko nuomos ir reagavimo paslaugas;
(V) Vaizdo stebėjimo paslaugas;
(T) Patruliavimo (apvažiavimo) paslauga.
1.2. Nurodytas apsaugos paslaugas atsižvelgiant į savo poreikį, Užsakovas pasirenka konkretaus pirkimo užsakyme viešosios įstaigos CPO LT elektroninio katalogo (toliau – CPO IS) priemonėmis. Perkamų paslaugų kiekiai priklausys nuo Užsakovo poreikio.
1.3 Apsaugos paslaugų teikimo vieta – geografinė Lietuvos Respublikos teritorija. Apsaugos paslaugo teikiamos Užsakovo nurodytais adresais.
1.4. Paslaugos turi būti teikiamos pagal apsaugos paslaugų techninę specifikaciją ir joje nurodytus paslaugų teikimo veiklą reglamentuojančių teisės aktų reikalavimus.
1.5. Šioje techninėje specifikacijoje naudojamos pirkimo dokumentų A ir C dalyse bei viešuosius pirkimus reglamentuojančiuose teisės aktuose nurodytos sąvokos. Pasikeitus įstatymų ir kitų teisės aktų, reglamentuojančių perkamas paslaugas, nuostatoms ir reikalavimams, tiekėjas turi teikti apsaugos paslaugas, atsižvelgiant į jį keičiančio teisės akto nuostatas bei vadovautis aktualiomis dokumentų redakcijomis.
1.6. Reikiamą kvalifikaciją, aplinkos apsaugos ir socialinių kriterijų laikymąsi siūlomoms apsaugos paslaugoms teikti tiekėjas privalo užtikrinti visą pirkimo sutarties galiojimo laikotarpį.
1.7. Jei iš šios techninės specifikacijos pateiktų duomenų būtų galima daryti prielaidą apie konkrečius pirkimo objekto modelius ar šaltinius, konkrečius technologinius procesus ar prekių ženklus, patentus, tipus, konkrečią kilmę ar gamybą, laikoma, kad jie yra tik orientaciniai ir tiekėjai, vadovaudamiesi Viešųjų pirkimų įstatymo 37 straipsnio 4 dalies 2 punktu, gali siūlyti lygiaverčius.

II. (A) FIZINĖS APSAUGOS PASLAUGOS

2.1. (A) fizines apsaugos paslaugas (mato vnt. – 1 (vieno) darbuotojo 1 (viena) darbo valanda, kuri apima darbo dienas, poilsio ir šventines dienas) sudaro budėjimas.
2.2. Fizinė organizuota ginkluota apsauga (jei taikoma) kiekviename objekte organizuojama pagal sudarytą paslaugų teikimo grafiką.
2.3. Sauga vykdoma stacionariame apsaugos poste (jei jis yra), vizualiai ir vaizdo stebėjimo (jei yra įrengtas) bei apsauginės signalizacijos priemonių pagalba stebint saugos situaciją, reaguojant į saugos situacijos pasikeitimus.
2.4. Užsakovas CPO IS nurodo apsaugos postų skaičių, iš kurių vykdoma apsauga. Objekte saugą vykdo Užsakovo ir Tiekėjo suderintas apsaugos darbuotojų skaičius, kuris reikalingas saugumui objekte užtikrinti.
2.5. Tiekėjas turi užtikrinti, kad skirs tik kvalifikuotus apsaugos darbuotojus, t. y. apsaugos darbuotojai, kurie vykdys objekto apsaugą, turės apsaugos darbuotojo pažymėjimus, išduotus Lietuvos Respublikos asmens ir turto apsaugos įstatymo nustatyta tvarka ir turi teisę vykdyti ginkluotą apsaugą (jei taikoma).
2.6. Tiekėjas privalo apsaugos darbuotojus aprūpinti apsaugos paslaugų teikimui būtinais darbo įrankiais (specialiosiomis ir ryšio priemonėmis (pavojaus mygtukas ir pan.), uniformine apranga ir, esant poreikiui, šaunamuoju ginklu (B kategorijos).
2.7. Fizinę apsaugą vykdančių darbuotojų sveikata turi būti patikrinta, asmeniniai ir profesiniai gebėjimai patikrinti kaip tai numato Lietuvos Respublikos asmens ir turto saugos įstatymas.
2.8. Užsakovui pageidaujant, dieninėje pamainoje dirbantis apsaugos darbuotojas turi būti nesikeičiantis darbuotojas (išskyrus jo atostogas, ligą, darbo ar kt. sutarties nutraukimą ir kt. panašius atvejus).
2.9. Apsaugos darbuotojas privalo:
2.9.1. Užtikrinti objekto (-ų) fizinę apsaugą pagal suderintą paslaugų teikimo grafiką, jame suderintu laiku, įskaitant poilsio ir švenčių dienas (jei taikoma);
2.9.2. Stebėti objekto (-ų), kuriame (-iuose) pagal Pirkimo sutartį teikiamos paslaugos vidaus patalpas ir išorės teritoriją aplink pastatą (saugoti turtą, įrenginius bei įrangą, esančią patalpų viduje bei sumontuotus įrenginius ant išorinių pastato sienų bei šalia pastato (kondicionierių išorinius įrenginius, vėdinimo įrenginius, ir kitus įrenginius, esančius ar įrengtus sutarties vykdymo laikotarpiu šalia pastato)). Tikrinti saugomo objekto saugos būklę ir teikti pasiūlymus dėl trūkumų, mažinančių saugumą objekte, pašalinimo. Už trūkumų pašalinimą atsakingas Užsakovas. Saugomo objekto ne darbo metu būti poste ir esant poreikiui ne rečiau kaip kas 2 (dvi) valandas apeiti ir apžiūrėti saugomą objektą iš vidaus bei išorės ir stebėti patalpas ir teritoriją;
2.9.3. Imtis visų veiksmų, būtinų viešosios tvarkos, saugomo objekto materialinių vertybių, asmenų bei turto saugumui užtikrinti, užkertant kelią neteisėtiems veiksmams; apsauginės-priešgaisrinės signalizacijos suveikimo atveju ar pastebėjus įtarimą keliančių faktų objekte – privalo nedelsiant patikrinti saugomą objektą. Nustačius įsibrovimo faktą – informuoti teisėtvarkos institucijas ir pranešti apie įvykį atsakingiems Užsakovo darbuotojams bei imtis visų įmanomų veiksmų asmenų bei turto apsaugojimui; pastebėjus gaisrą – nedelsiant iškviesti specialiąsias ir technines tarnybas (priešgaisrinę tarnybą), bei esant galimybei, kai nekelia grėsmės apsaugos darbuotojo sveikatai ir gyvybei, imtis priemonių likviduoti ar lokalizuoti gaisro židinį pasinaudojant turimomis priešgaisrinėmis priemonėmis, apie įvykį pranešti atsakingiems Užsakovo darbuotojams;
2.9.4. Užsakovui CPO IS nurodžius Tiekėjas turi užtikrinti: leidimų režimo kontrolę (įėjimo/įvažiavimo ir išėjimo/išvažiavimo kontrolė, buvimo pastate kontrolė) ir vykdyti kitas funkcijas, susijusias su apsaugos paslaugų teikimu, ir kurios bus nustatytos Tiekėjo ir Užsakovo suderintoje ir pasirašytoje apsaugos darbuotojo instrukcijoje;
2.9.5. Pastebėjus įeigos kontrolės sistemos (jei taikoma) netinkamą naudojimąsi ne pagal Užsakovo nustatytą tvarką, informuoti apie tai Užsakovą. 
2.9.6. pastebėjus netinkamą įeigos kontrolės sistemos naudojimosi atvejį arba kilus įtarimui dėl svetimos įeigos kontrolės kortelės naudojimo, esant reikalui – patekimo užkardymą arba Užsakovo darbuotojų kortelių ir/ar asmens dokumentų tikrinimą;
2.9.7. Įleisti į pastatą darbuotoją, neturintį įeigos kortelės. Prieš tokį asmenį įleidžiant, įsitikinti, kad tai tikrai yra darbuotojas, sutikrinant jo asmens tapatybę patvirtinantį dokumentą (pasą, asmens tapatybės kortelę, vairuotojo pažymėjimą) su aktualiu darbuotojų sąrašu; pažymėti lankytojų registracijos žurnale, bei vadovautis nustatyta vidaus tvarka dėl lankytojų įleidimo į objektą.
2.9.8. Pasibaigus saugomo objekto darbo laikui, apeiti ir apžiūrėti visas patalpas. Įsitikinus, kad jose neliko žmonių, įjungtų elektros šildymo ir apšvietimo prietaisų, galinčių sukelti gaisrą ar klaidingus signalizacijos priemonių suveikimus, ir kt., įjungti signalizaciją.
2.9.9. Avarijos ar gedimo (liftų, elektros, vandentiekio, gaisro) atveju žinoti kur išjungti pagrindinius įvadus, iškviesti avarinę tarnybą, pastatą aptarnaujančios įmonės atstovus ir nedelsiant informuoti perkančiosios organizacijos atsakingą darbuotoją;
2.9.10. Nuolat stebėti gaisro ir patalpų apsaugos pultų bei apsaugos vaizdo kamerų perduodamą informaciją bei atitinkamai reaguoti (jei taikoma);
2.9.11. Tvarkingai pildyti poste esančią tarnybinę dokumentaciją (jei taikoma);
2.9.12. Neleisti į postą pašalinių asmenų.
2.10. Tiekėjo apsaugos darbuotojai privalo užtikrinti organizuotą vientisą apsaugą, t. y. iškilus pavojui, apsaugos posto darbuotojui į pagalbą atvyksta reikiamas kiekis mobiliųjų patrulinių ekipažų. 




III. (B) ELEKTRONINĖS APSAUGOS PASLAUGOS

3.1. (B) elektronines paslaugas sudaro:
(B1) Stebėjimas ir reagavimas (0-24 val.) centriniame stebėjimo pulte (mato vnt. – mėnuo);
(B2) Papildoma fizinė apsauga suveikus apsaugos signalizacijai (mato vnt. – valanda);
(B3) Elektroninės apsaugos paslaugų patikrinimas (mato vnt. – kartas);
(B4) Atvykimas į objektą klaidingai suveikus signalizacijos sistemai (mato vnt. – kartas);
(B5) Apsaugos signalizacijos pridavimas / atjungimas (mato vnt. – mėnuo);
(B6) Vartotojų kodų programavimas ir darbuotojų apmokymas (mato vnt. – valanda. Papildomai pasirenkama paslauga).

(B1) Stebėjimas ir reagavimas (0-24 val.) centriniame stebėjimo pulte:
(B1).1. Elektroninės apsaugos atveju objektas turi būti saugomas reagavimo būdu per signalizacijos sistemą, prijungtą prie Tiekėjo centrinio stebėjimo pulto (toliau – CSP), signalų perdavimo įrangos pagalba.
(B1).2. Prieš priimant objektą stebėjimui, dalyvaujant Užsakovui, Tiekėjas privalo patikrinti objekto signalizacijos sistemos būklę ir surašyti Objekto apžiūros aktą, kuris pasirašytas šalių tampa neatskiriama Pirkimo sutarties dalimi – priedu. Objekto apžiūros akte nurodomos rekomendacijos dėl objekto saugumo būklės pagerinimo ir/arba trūkumai, kuriuos Užsakovas privalo pašalinti ir/arba privalomos sąlygos, kurias Užsakovas privalo įvykdyti (jeigu tokių yra). 
(B1).3. Nenustačius sistemos gedimų (trūkumų) Tiekėjas įsipareigoja savo pajėgumais saugojamame objekte sumontuotą apsauginę-priešgaisrinę sistemą prijungti prie Tiekėjo CSP bei užtikrinti nenutrūkstamą sistemos ryšio su CSP veikimą, t. y. turėti galimybę CSP stebėti patalpų ir teritorijos apsauginės-priešgaisrinės signalizacijos veikimą 24 (dvidešimt keturias) valandas per parą. Tiekėjas taip pat turi turėti rezervinį pultą nenumatytiems atvejams ar kitomis techninėmis priemonėmis užtikrinti nenutrūkstamą paslaugos teikimą.
(B1).4. Tiekėjas, gavęs apsauginės–priešgaisrinės signalizacijos sistemos gedimo signalą, kai objekto apsauginės–priešgaisrinės signalizacijos sistema nėra įjungta, elektros energijos dingimo signalą, rezervinio signalizacijos sistemos maitinimo signalą, apsauginės–priešgaisrinės signalizacijos sistemos spindulių ignoravimo signalą, ar negavęs apsauginės–priešgaisrinės signalizacijos sistemos testavimo signalo, privalo nedelsiant informuoti apie tai Užsakovą arba pastato naudotojo atstovą. Nustatytus gedimus (trūkumus) privalo pašalinti Užsakovas.
(B1).5. Tiekėjas suveikus apsauginei–priešgaisrinei sistemai privalo nedelsiant išsiųsti greito reagavimo grupę (ekipažą) į įvykio vietą, fiksuoti reagavimo grupės judėjimo laiką ir pranešti apie sistemos suveikimą Užsakovo nurodytam atsakingam asmeniui. Tiekėjas privalo atvykti per atnaujinto varžymosi metu CPO IS jo nurodytą laiką (ekonominio naudingumo atveju, kai taikomas šis kriterijus). Bet kuriuo atveju reagavimo laikas negali būti ilgesnis kaip: miesto teritorijoje – ne ilgiau kaip 8 (aštuonias) min. nuo gauto suveikimo signalo, už miesto teritorijos ribų – ne ilgiau kaip per 20 (dvidešimt) min. nuo gauto suveikimo signalo. Į saugomą objektą, kuriame suveikė apsauginė-priešgaisrinė sistema, turi atvykti apsaugos tarnybos ekipažas, kuris turi apžiūrėti objektą iš išorės ir imtis priemonių apsauginės-priešgaisrinės signalizacijos suveikimo priežastims išsiaiškinti. Nustačius apsauginės–priešgaisrinės signalizacijos suveikimo priežastis apie tai tuoj pat informuoti Užsakovo atstovą arba pastato naudotojo atstovą ir esant poreikiui teisėtvarkos ar priešgaisrines gelbėjimo tarnybas. Nustačius įsilaužimo/užpuolimo požymius, užkirsti kelius asmenų, įtariamų padarius teisės pažeidimus, pasitraukimui iš objekto (teritorijos) bei imtis priemonių jiems sulaikyti. Jei stebėjimo metu Tiekėjo CSP gautas signalizacijos sistemos suveikimo signalas ir Užsakovo atsakingų asmenų sąraše nurodytas asmuo, paskambinęs Tiekėjo nurodytais telefonais, praneša, kad įvyko klaidingas signalizacijos sistemos suveikimas ir jokio pavojaus nėra, bei pasako objekto apžiūros akte nurodytą slaptažodį, reagavimo grupė atšaukiama. Mokestis už reagavimo grupės vykimą, klaidingai suveikus signalizacijos sistemai, yra netaikomas, esant ne daugiau dviejų iškvietimų per mėnesį, o nuo trečiojo iškvietimo per mėnesį mokestis mažinamas pusiau, jei ji buvo atšaukta nespėjus atvykti prie saugomo objekto (gavus pavojaus mygtuko signalizacijos sistemos suveikimo signalą, reagavimo grupė atvyksta bet kuriuo atveju).
(B1).6 Atvykus į objektą po suveikusios signalizacijos sistemos signalo ir neaptikus perimetro pažeidimų ar įsibrovimo požymių informuojamas Užsakovo už objektą atsakingas asmuo.
(B1).7. Atvykus į objektą po suveikusio signalizacijos sistemos (pavojaus mygtuko) signalo neaptikus perimetro pažeidimų ar įsibrovimo požymių, apsaugos darbuotojai vykdo objekto fizinę apsaugą ne ilgiau kaip 1 (vieną) valandą be papildomo mokesčio).Šiuo laikotarpiu laukiama, kol į objektą atvyks Užsakovo arba pastato naudotojo atsakingas asmuo, turintis teisę atidaryti patalpas signalizacijos suveikimo priežasčiai nustatyti, arba kol Užsakovo ar pastato naudotojo atstovas nurodys nutraukti objekto fizinę apsaugą.
(B1).8. Atvykus į objektą po suveikusio signalizacijos sistemos signalo ir jame aptikus objekto perimetro pažeidimus ar įsibrovimo požymius, apsaugos darbuotojai privalo vykdyti objekto fizinę apsaugą (1 (vieną) val. be papildomo mokesčio) ir, esant poreikiui, informuoti teisėtvarkos ir/ar priešgaisrines gelbėjimo tarnybas iki atvyks Užsakovo arba pastato naudotojo atsakingas asmuo. 
(B1).9. Tiekėjas turi užtikrinti, kad skirs tik kvalifikuotus apsaugos darbuotojus, t. y. apsaugos darbuotojai, kurie vykdys objekto apsaugą, turės apsaugos darbuotojo pažymėjimus, išduotus Lietuvos Respublikos asmens ir turto saugos įstatymo nustatyta tvarka ir turi teisę vykdyti ginkluotą apsaugą su B kategorijai priskiriamais šaunamaisiais ginklais (jei taikoma).
(B1).10. Tiekėjas privalo apsaugos darbuotojus aprūpinti apsaugos paslaugų teikimui būtinais darbo įrankiais (specialiosiomis ir ryšio priemonėmis) ir, esant poreikiui, šaunamuoju ginklu.
(B1).11. Apsaugą vykdančių darbuotojų sveikata turi būti patikrinta, asmeniniai ir profesiniai gebėjimai patikrinti kaip tai numato Lietuvos Respublikos asmens ir turto saugos įstatymas.
(B1).12. Užsakovui pageidaujant, tačiau ne dažniau nei kartą per mėnesį (išskyrus atvejus, kai ataskaita reikalinga įvykio aplinkybėms išsiaiškinti), turi būti paruošiama ir pateikiama ataskaita apie saugomo objekto apsaugos sistemos suveikimo signalą, objekto atrakinimo/užrakinimo (signalizacijos įjungimo/išjungimo) laiką ir objekto apžiūros rezultatus. Ataskaitoje pateikiami ne senesni nei 3 (trijų) kalendorinių mėnesių duomenys.
(B1).13. Saugoma ta signalizacijos sistema esanti objekto (-ų) adresu (-ais), kuri pajungta į pultą.

(B2) Papildoma fizinė apsauga suveikus apsaugos signalizacijai (mato vnt. – valanda):
(B2).1. Viršijus 1 (vieną) valandą, pagal stebėjimo ir reagavimo (0-24 val.) CSP techninės specifikacijos B.1.7 papunktį, skaičiuojamas valandinis mokestis už kiekvieną papildomą fizinės apsaugos valandą.

(B3) Elektroninės apsaugos paslaugų patikrinimas (mato vnt. – kartas)
(B3).1. Užsakovo atsakingi darbuotojai turi teisę, bet kuriuo paros metu atlikti teikiamų elektroninės apsaugos paslaugų (suveikimas, signalo gavimas, reagavimas ir kiti veiksmai numatyti elektroninės apsaugos paslaugų apimtyje) patikrinimą  ne dažniau nei kartą per mėnesį.

(B4) Atvykimas į objektą klaidingai suveikus signalizacijos sistemai (mato vnt. – kartas):
(B4).1. Atvykimas į objektą klaidingai suveikus signalizacijos sistemai dėl Užsakovo kaltės, laikomas pagrįstu, kai:
1) Užsakovo darbuotojai ar kiti įgalioti asmenys netinkamai įjungia arba išjungia signalizacijos sistemą;
2) Į apsaugos zoną įeina asmenys, kuriems nebuvo suteiktas leidimas arba kurie nebuvo instruktuoti apie signalizacijos veikimą;
3) Užsakovas neinformuoja paslaugų teikėjo apie planuojamus darbus (valymo, remonto, IT ir kt.), galinčius turėti įtakos signalizacijos sistemos veikimui;
4) Paliekamos neuždarytos durys, langai ar kiti atviri praėjimai, dėl kurių suveikia signalizacijos davikliai;
5) Signalizacijos suveikimą sukelia aplinkos veiksniai (pvz., judantys objektai, gyvūnai, vėjas), kai Užsakovas neužtikrina tinkamos signalizacijos zonų priežiūros ar šalinimo;
6) Užsakovas be suderinimo su paslaugų teikėju atlieka apsaugos sistemos komponentų atjungimą, keitimą ar kitus trikdančius veiksmus.

(B5) Apsaugos signalizacijos pridavimas / atjungimas (mato vnt. – mėnuo)
(B5).1. Tiekėjas atvyksta pagal su Užsakovu suderintą grafiką (jei nėra galimybės kitu būdu patikimai patikrinti ar objekte visi langai, durys uždaryti, nėra likę žmonių ir kt.) prieš darbo pradžią atjungia apsaugos signalizaciją, o darbo pabaigoje patikrinęs ar visi langai, durys uždaryti, ar nelikę objekte žmonių ir kt. – priduoda signalizaciją į CSP. 
(B5).2. Užsakovas 1 kartą per mėnesį į grafiką gali įtraukti signalizacijos pridavimą/išjungimą ne darbo dieną be papildomo mokesčio už paslaugą.

(B6) Vartotojų kodų programavimas (mato vnt. – valanda. Papildomai pasirenkama paslauga)
(B6).1. Tiekėjas su Užsakovu suderintu laiku atvyksta į objektą ir suprogramuoja signalizacijos sistemos kodus. Į įkainį įskaičiuotos atvykimo išlaidos. Tuo atveju, jei paslaugos suteikimui reikalingos papildomos darbų valandos, darbo valandų skaičius turi būti suderintas su Užsakovo atsakingais darbuotojais.

IV. (P) PAVOJAUS MYGTUKO NUOMOS IR REAGAVIMO PASLAUGOS

4.1. Pavojaus mygtuko nuomos ir reagavimo paslaugas sudaro:
(P1) Pavojaus mygtuko nuoma ir aptarnavimas;
(P2) Reagavimas į pavojaus mygtuko signalą.

(P1) Pavojaus mygtuko nuoma ir aptarnavimas (mato vnt. – mėnuo):
(P1).1. Pavojaus mygtukas turi būti įrengtas valdymo pulte arba mažame nešiojamame siųstuve. Paspaudus tokį mygtuką garsinė signalizacija neįsijungia, tačiau saugos tarnybos darbuotojai, gavę pranešimą apie iškilusį pavojų, nedelsiant siunčia ginkluotą ekipažą į įvykio vietą.

(P2) Reagavimas į pavojaus mygtuko signalą (mato vnt. – atvykimas):
[bookmark: _Hlk35870248](P2).1. Apsaugos ekipažo atvykimas per įmanomai trumpiausią laiką. Reagavimo laikas negali būti ilgesnis kaip: miesto teritorijoje – ne ilgiau kaip per 8 (aštuonias) min. nuo gauto suveikimo signalo, už miesto teritorijos ribų – ne ilgiau kaip per 20 (dvidešimt) min. nuo gauto suveikimo signalo.

[bookmark: _Hlk49517629]PASTABA. Tuo atveju, kai Paslaugos mato vienetas yra valanda, Tiekėjo nurodytas minimalus valandinis įkainis, negali būti mažesnis nei šalyje nustatytas minimalus darbo užmokestis (vadovaujantis aktualia Lietuvos Respublikos Vyriausybės nutarimo, nustatančio minimalų darbo užmokestį, redakcija).

V. (V) VAIZDO KAMERŲ TRANSLIUOJAMO VAIZDO STEBĖJIMO IR REAGAVIMO PASLAUGOS

5.1. (V) Vaizdo stebėjimo paslaugą sudaro vaizdo kamerų transliuojamo vaizdo stebėjimas su turima Užsakovo įranga ir infrastruktūra (stebėjimo kameromis internetu) Tiekėjo centriniame stebėjimo pulte ir reagavimas (mato vnt. – mėnuo). 
5.2. Užsakovas CPO IS nurodo vaizdo kamerų skaičių, vaizdo kamerų modelius, vaizdo įrašymo įrenginio duomenis, ar yra internetas.
5.3. Saugomo objekto vaizdo stebėjimo kamerų transliuojamo vaizdo stebėjimo paslaugos CSP turi būti teikiamos pagal sudarytą paslaugų teikimo grafiką, jame suderintu laiku (su galimybe teikti paslaugą 24 valandas per parą).
5.4. Informacija (duomenys) priimami, kaupiami ir apdorojami CSP, patalpose, kuriuose sumontuota vaizdo stebėjimo ir įrašymo įranga.
5.5. Vienu metu CSP dirba bent vienas darbuotojas.
5.6. CSP vaizdo stebėjimo sistemos pagalba tiekėjas stebi Užsakovo nurodyto saugomo objekto perimetrą, vidaus patalpas ir teritoriją aplink objektą ir reaguoja į gaunamus pranešimus. 
5.7. Apie pastebėtus pažeidimus (vykdomas / įvykdytas nusikalstamas veikas ar administracinius pažeidimus bei kitus įvykius, turinčius įtakos žmonių gyvybei ir sveikatai, materialinio turto saugumui, viešajai tvarkai) informuoja Užsakovo atsakingus asmenis, o esant nusikalstamos veikos, administracinio nusižengimo požymiams, informuoja policiją.
5.8. Užfiksuotus pažeidimus Tiekėjas užregistruoja pažeidimų registracijos žurnale pagal sutartą formą.
5.9. Apie pastebėjus vaizdo sistemos gedimus, Tekėjas praneša Užsakovui ir gedimą registruoja gedimų registracijos žurnale pagal sutartą formą.
5.10. Tiekėjas, gavęs policijos pareigūnų at kitų kompetentingų institucijų darbuotojų prašymą, atrenka ir įrašo į pateiktą laikmeną įrašą pagal konkrečią vietą, datą ir laiką.
5.11. Tiekėjas kiekvieno mėnesio 10 d. pateikia Užsakovui ataskaitą apie užfiksuotus pažeidimus pagal sutartą formą.

VI. (T) PATRULIAVIMO (APVAŽIAVIMO) PASLAUGA
6.1. (T) Patruliavimo (apvažiavimo) paslaugą sudaro reguliarus saugomų teritorijų ir (ar) objektų patruliavimas (apvažiavimas) pagal iš anksto suderintą grafiką tarnybiniu transportu (mato vnt. – mėnuo).
6.2. Paslaugos teikėjas paslaugos teikimo metu turi įsirengti savo darbuotojų darbo kontrolės Paslaugos teikėjas privalo naudoti priemones, leidžiančias kontroliuoti ir fiksuoti darbuotojų patruliavimo maršrutą, patruliavimo dažnumą. Užsakovui paprašius per penkias darbo dienas pateikti darbo kontrolės priemonių ataskaitą už praėjusį mėnesį, kurioje matytųsi informacija apie apsaugos darbuotojo darbą (patruliavimo maršrutas, patruliavimo laikas).
6.3. Taip pat turi būti užtikrinamas apsaugos darbuotojo ryšys su paslaugos teikėjo centriniu stebėjimo pultu. Centrinis stebėjimo pultas turi reaguoti ir į Užsakovo priešgaisrinės signalizacijos pranešimus, kontroliuojant apsaugos darbuotojo veiksmus.


